GiliGold/VAD_KnessetCorpus huggingface dataset:
יורי שטרן: לפני שאני פונה אל מבקר המדינה, אני אסביר את הדברים בשפה הרוסית, מכיוון שלא כל המוזמנים שולטים היטב בשפה העברית.
יורי שטרן: הדבר היחיד שיש לדווח עליו למשרד הבריאות הוא שדוקטור רינרט ייזום - בלשון עתיד - את הפנייה לרופאים.
יורי שטרן: זה הוחלט בישיבה שהתקיימה שלשום, ב-4 לחודש.
יורי שטרן: אני מניח שלולא הישיבה הזאת, גם את זה היו שוכחים.
יורי שטרן: כבוד המבקר, תן לנו עצה נבונה, כי אנו בתחושת תסכול.
מבקר המדינה אליעזר גולדברג: אני צריך לתת עצה?
מבקר המדינה אליעזר גולדברג: אני יכול לקבוע עובדות או מסקנות ולא לתת עצות.
מבקר המדינה אליעזר גולדברג: אני חשבתי שאולי הכנסת תיתן לי עצה, מה עושים כשגופים ממלכתיים ממשלתיים לא מקיימים את המלצות מבקר המדינה.
מבקר המדינה אליעזר גולדברג: פה היום התהפכו היוצרות.
מבקר המדינה אליעזר גולדברג: אני תמיד בא ומבקש מהכנסת להפעיל את סמכותה ואת כוחה, כדי שהליקויים שאני מצביע עליהם יתוקנו.
מבקר המדינה אליעזר גולדברג: לגוף העניין, בישיבה הראשונה מתוך השלוש שקיימה הוועדה, הצבעתי על כך שבסעיף 7, שדן בקביעת שר הבריאות לגבי מרכז רפואי למעקב רפואי, קביעה כזאת לא היתה.
מבקר המדינה אליעזר גולדברג: מה שהיה זה לא מעקב רפואי, ואין טעם לחזור על זה.
מבקר המדינה אליעזר גולדברג: צריך למלא אחר סעיף 7.
מבקר המדינה אליעזר גולדברג: בעיה נוספת זה סעיף 8, שעד היום לא יצאו תקנות.
מבקר המדינה אליעזר גולדברג: הרי סעיף 8 אומר שתקנות ראשונות יובאו לאישור ועדת העלייה, הקליטה והתפוצות של הכנסת, תוך חודשיים מיום תחילתו של חוק זה.
מבקר המדינה אליעזר גולדברג: עד היום אין תקנות.
מבקר המדינה אליעזר גולדברג: אלה שתי הבעיות בשני משפטים.
רן כהן: אגב, אולי זה מחייב פנייה ליועץ המשפטי לממשלה.
רן כהן: מה זאת אומרת שהממשלה לא מוציאה תקנות על חוק קיים?
רן כהן: זה כמו לשים לאל את עבודת הכנסת ואת חקיקתה.
רן כהן: אני חושב שכולנו צריכים כוועדה לפנות ליועץ המשפטי לממשלה בתביעה שהדבר הזה יבוצע לאלתר, ולאכוף את זה על השרים.
מרינה סולודקין: זה צריך להיות פה אחד.
יורי שטרן: אני מציע שנקבל שלוש החלטות: 1.
יורי שטרן: אנחנו נאמץ חלק מהמלצות ברית הליקוידטורים – ומייד אקרא את רובן – ונפנה בלשון של דרישה למשרד הבריאות.
רומן ברונפמן: ומשרד הבינוי והשיכון.
יורי שטרן: לא, כי לגבי משרד הבינוי והשיכון הכדור נמצא לעת עתה בוועדת העלייה, הקליטה והתפוצות, אלא אם ועדת העלייה, הקליטה והתפוצות תחזיר אותו שוב לוועדה לענייני ביקורת המדינה אחרי שתמצה את כל המהלכים.
יורי שטרן: נדרוש לקיים ישיבה עם שר הבריאות בנושא הזה.
יורי שטרן: 3.
יורי שטרן: נפנה ליועץ המשפטי לממשלה בבקשה להתייחס לאי-ביצועו של החוק.
יורי שטרן: מדובר בשני סעיפים.
רן כהן: ואי התקנת תקנות.
יורי שטרן: גם אי הקמת המרכז.
יורי שטרן: יש שני דברים.
רומן ברונפמן: אחד של משרד הבריאות ואחד של משרד הבינוי והשיכון.
יורי שטרן: לגבי משרד הבינוי והשיכון זה קצת יותר קשה, כי משרד הבינוי והשיכון הציע משהו, ואנחנו חושבים שזה לא מספיק.
רומן ברונפמן: אבל הוא הציע באיחור של שנתיים, אם נסתכל אחורה.
יורי שטרן: אם אתה מסתכל אחורה, תראה שהם באו עם זה בהתחלה ואנחנו דחינו את זה.
יורי שטרן: לעומת זאת, פה זאת התעלמות מוחלטת מהחוק.
יורי שטרן: לכן, מדובר על פנייה לשר הבריאות בדרישה שהוא יבוא לישיבת הוועדה עם המנכ"ל, ופנייה ליועץ המשפטי.
יורי שטרן: הליקוידטורים מבקשים שהוועדה תמליץ לשר הבריאות להעביר מתפקידו את דוקטור מיכאל דור, ראש אגף רפואה כללית וסגן ממלא מקום ראש מינהל רפואה, משום שהוא סיכל במשך ארבע שנים באופן מודע ועקבי את ביצוע סעיף 7 לחוק המנטרלים.
אלכסנדר קלנטירסקי: כך זה היה.
אלכסנדר קלנטירסקי: יש מסמכים בוועדת העלייה, הקליטה והתפוצות שהוא לא רוצה להקים מרכז רפואי, וזאת הבעיה.
יורי שטרן: את זה אנחנו נעביר גם לשר ואני גם אכתוב מכתב למבקר הפנים של משרד הבריאות, בבקשה לבדוק את תפקודם של הממונים, לרבות דוקטור דור, שמצביע על כך שהמשימה לא בוצעה.
יורי שטרן: אני מניח שהביקורת הפנימית פה יותר מתאימה כעת מהתערבות ישירה של מבקר המדינה.
יורי שטרן: מי ספציפית אחראי על אי ביצוע של החוק?
מבקר המדינה אליעזר גולדברג: השר.
יורי שטרן: הסיכום שלך להפנות את זה לשר הוא הסיכום הנכון.
יורי שטרן: השר צריך לדעת שיש בפני הוועדה דרישה כזאת של הנציגים, ולכן כשהוא יבוא לכאן, הוא גם צריך לבוא עם תשובה לגבי הסוגייה הזאת.
יורי שטרן: אנחנו לא ועדה שמפטרת או מדיחה.
יורי שטרן: מר קלנטירסקי, תביא את החומר ששייך לעובד הספציפי של המשרד, ואנחנו נצרף אותו למכתב שנפנה לשר.
יורי שטרן: להלן ההמלצות שברית הליקוידטורים מבקשת מאתנו לאמץ: "(1) הוועדה ממליצה לשר הבריאות להקים בהקדם את המרכז הרפואי כאמור בסעיף 7 לחוק המנטרלים".
יורי שטרן: לא נאמר "ממליצה", אלא "דורשת לפי החוק".
רן כהן: המשפט הזה חייב להיפתח בכך שהוועדה תובעת משר הבריאות לקיים את החוק ולהקים את המרכז.
רן כהן: קיום החוק הוא הדבר החשוב.
יורי שטרן: והתקנת תקנות.
יורי שטרן: אלה שני סעיפים.
יורי שטרן: זה אושר.
רומן ברונפמן: אני הייתי מוסיף שאנחנו מוחים על אי-יישום החוק על ידי משרד הבריאות.
רומן ברונפמן: הוועדה דורשת לאלתר לבצעו.
יורי שטרן: "(2) הוועדה ממליצה לשר הבריאות כי המרכז יוקם באחד מבתי החולים הממשלתיים.
יורי שטרן: ההכרזה על הקמתו תפורסם ברשומות".
יורי שטרן: אני חושב שאין צורך בהמלצה.
רן כהן: זה חלק מהחוק, לא?
יורי שטרן: "(3) הוועדה ממליצה לשר הבריאות כי תוכנית המעקב במרכז הרפואי תגובש בהתייעצות עם רופאים בעלי רשיון ישראלי מקרב המנטרלים.
יורי שטרן: כל מנטרל/ילד של מנטרל שירצה בכך, ייבדק פעם בשנה לפחות".
יורי שטרן: אני מציע לאמץ את זה כפי שזה.
יורי שטרן: דוקטור גוברמן, אני לא יודע באיזו מידה אתה שייך לנושא הזה או שאתה רק שליח שחוזר ומדווח, אבל הטרוניה שלכם שמופנית למשרד האוצר היא ריקה מתוכן.
יורי שטרן: מכיוון שלא הקמתם את המרכז הרפואי ואין לו תוכנית עבודה, אי אפשר לדרוש שום תקציב.
יורי שטרן: אתם הייתם חייבים להקים מרכז, לגבש תוכנית עבודה, מה הוא המעקב, מה משמעותו, איזה בדיקות מקבלים מהמקום, איזה עיבוד נדרש לנתונים, ואז באמת יש איזושהי דרישה תקציבית ומשא ומתן עם משרד האוצר ואנחנו יכולים גם לסייע.
יורי שטרן: יכול להיות שאז זה מגיע מהתקציבים של משרד הבריאות ויכול להיות שתידרש פה תוספת.
יורי שטרן: אבל מכיוון שאתם לא מבצעים את זה, על איזה תקציב בכלל אפשר לדבר?
יורי שטרן: אתם יודעים איזה תקציב אתם צריכים בכלל?
יורי שטרן: האם יש לכם נייר עבודה שמסביר מה אתם צריכים?
יורי שטרן: מה שאתם עושים זה פשוט גועל נפש אדמיניסטרטיבי, ועוד זלזול בכנסת וגם במבקר המדינה.
יורי שטרן: "(4) הוועדה ממליצה לשר הבריאות להפיץ בקרב רופאי קופות החולים את רשימת המנטרלים, אשר הוכרו על-פי החוק, על מנת שכל רופא ייקח לתשומת לבו שהפציינט הנו מנטרל.
יורי שטרן: רופא המשפחה המטפל במנטרל במסגרת קופת החולים, יעדכן את המרכז פעם בשישה חודשים בדבר מצב בריאותו של המנטרל".
יורי שטרן: אלה דברים שקשורים לתקנות.
יורי שטרן: אני מציע שאת הדברים האלה, שהם יותר בגדר המלצות טכניות, נצרף ונגיד שיש בהמלצות האלה דברים שצריכים להשתקף בתקנות.
אלכסנדר קלנטירסקי: זה גם כתוב בחוק.
יורי שטרן: "(5) הוועדה ממליצה לממשלת ישראל להעניק למנטרלי אסון צ'רנוביל ולילדיהם אשר נולדו אחרי האסון הנחה בשיעור של 75% ממחיר התרופות".
יורי שטרן: זאת לא הסמכות שלנו.
יורי שטרן: אנחנו הוועדה לענייני ביקורת המדינה.
יורי שטרן: זאת צריכה להיות הצעת חוק, כי בחוק זה לא מופיע.
יורי שטרן: הוועדה לענייני ביקורת המדינה בודקת איך פועלת הבירוקרטיה.
רן כהן: אפשר לשאול את השר כשהוא יבוא עם המבקר.
אלכסנדר קלנטירסקי: יש מכתב של עורך הדין שלנו למבקר המדינה, ושם מופיע הכל.
יורי שטרן: זה לא שייך לביקורת המדינה.
יורי שטרן: אנחנו מזמינים את שר הבריאות לישיבה ותת לנו דין וחשבון.
מבקר המדינה אליעזר גולדברג: לא רק את שר הבריאות, אלא גם את שר הבינוי והשיכון.
יורי שטרן: כעת יש עם שר הבינוי והשיכון דיון בוועדת העלייה, הקליטה והתפוצות, שם הוא הציע את ההטבות למנטרלים, אלא שמדובר בהטבות מגוחכות, כפי שהיה גם בפעמים קודמות, ולכן הוועדה לא מוכנה לאשר את זה.
יורי שטרן: לכן המהלך שם קצת שונה, אבל לפחות הם מגיבים.
יורי שטרן: זה שאנחנו כחברי כנסת לא מרוצים מהתגובה שלהם, זה דבר אחר.
מבקר המדינה אליעזר גולדברג: אם אני מבין נכון, הוועדה הזאת תתרכז בסעיף 7, וועדת הקליטה, העלייה והתפוצות -בסעיף 8.
רן כהן: המבקר צודק.
יורי שטרן: אלא אם כן הוועדה שם תרים ידיים.
מבקר המדינה אליעזר גולדברג: החלוקה תהיה שסעיף 7 יידון פה וסעיף 8 בוועדת העלייה, הקליטה והתפוצות.
רן כהן: הייתי מבקש שהפנייה ליועץ המשפטי לממשלה תהיה מאוד מאוד חדה מבחינת המסר.
רן כהן: המסר הוא שחוצים פה את הקו האדום של סיכול קיומו של חוק.
מבקר המדינה אליעזר גולדברג: למרות שאני חבר ועדה, אני מרשה לעצמי לומר, שאם הוועדה הזאת לא נכנסת לסעיף 8, אין גם טעם לפנות ליועץ המשפטי לממשלה.
רן כהן: לגבי התקנות בנושא הבריאות?
מבקר המדינה אליעזר גולדברג: אז הוועדה מזמינה את שר הבריאות.
מבקר המדינה אליעזר גולדברג: הפנייה ליועץ המשפטי יפה יותר לגבי סעיף 8, מפני ששם מדובר על כך שצריכות לצאת תקנות לגבי ההטבות הניתנות לפי סעיף 8.
רן כהן: ארבע שנים לשים ללעג ולצחוק את החוק שכבר התקבל ולא להוציא תקנות?
מבקר המדינה אליעזר גולדברג: אני מגיב רק לאחר שהוועדה הסכימה שהחלוקה תהיה סעיף 7 פה וסעיף 8 בוועדת העלייה, הקליטה והתפוצות.
מבקר המדינה אליעזר גולדברג: אם סעיף 8 יידון בוועדת העלייה, הקליטה והתפוצות, כל נושא התקנות גם שייך לוועדת העלייה, הקליטה והתפוצות.
רן כהן: נכון, יכול להיות שבאמת ההתערבות של היועץ המשפטי צריכה להיות גם לגבי סעיף 8.
רן כהן: אי התקנת תקנות נוגעת גם לסעיף 8, ובזה המבקר צודק לחלוטין.
רן כהן: פה דרושה המעורבות של היועץ המשפטי לממשלה.
רן כהן: במשך ארבע שנים משרדים לא מוציאים תקנות לביצוע החוק?
יורי שטרן: אני מסכים, אז ההתייחסות שלנו תהיה לשני הסעיפים.
רן כהן: ועדת העלייה, הקליטה והתפוצות לא תתרעם על כך.
יורי שטרן: אני אתרגם את הדברים לרוסית.
יורי שטרן: אני רוצה שגם תופיע הערה במכתב לשר הבריאות, שאי אפשר להעלות את כל הנושאים התקציביים על סדר היום, טרם יש מרכז עם תוכנית עבודה והערכה תקציבית של עלות הפעלתו.
יורי שטרן: לא, הוא מסיים ב-30.
עמרם מצנע: 15 במאי זה תאריך קובע להגשת מועמדות.
יורי שטרן: לא, נתחיל מהסוף.
יורי שטרן: המבקר מסיים ב-30 ביוני.
יורי שטרן: לכן ב-30 במאי זה התאריך האחרון של בחירת המבקר החדש.
יורי שטרן: שבועיים לפני נגמרה התקופה של הגשת המועמדות ו-20 ימים לפני כן היה צריך יושב-ראש הכנסת ליידע את חברי-הכנסת על כך שתהיינה בחירות.
יורי שטרן: יושב-ראש הכנסת קבע תאריך של 25 לחודש, שזה סוף השבוע הבא, כי אחר-כך יום הבחירה.
יורי שטרן: הודיע במכתב, שיצא כנראה עוד בתקופת הפגרה, וישנו רק מועמד אחד, השופט לינדנשטראוס.
יורי שטרן: עכשיו לכל חברי-הכנסת היתה הזדמנות.
עמרם מצנע: איך היה בשנים קודמות?
עמרם מצנע: היה גם מועמד אחד?
יורי שטרן: היה רק מועמד אחד.
יורי שטרן: בדקנו שני מבקרי המדינה, את השופט גולדברג ואת מרים בן-פורת, שניהם היו היחידים ולפני כן בדקנו גם שטוניק היה מועמד.
יורי שטרן: עכשיו בגלל שלא בחרו חברי-כנסת לתמוך בשופט עליון או משהו, שזה לא חובה.
אילן ליבוביץ: לא, אני אגיד לך, לפי מה שדיברתי עם השופטת דליה דורנר, נפגשתי איתה, היא לא מוכנה להיות מועמדת.
אילן ליבוביץ: אני יודע שדיברו עם השופט תיאודור אור, הוא אמר: "אם אני אהיה מועמד יחיד, אז בסדר".
יורי שטרן: עכשיו ישנה ביקורת ציבורית, במיוחד מוביל אותה עיתון "הארץ" שכאילו עושים פה איזשהו מהלך גם שזה מועמד יחיד וגם שהוא לא מליגת העל.
עמרם מצנע: לדעתי זו גם פעם ראשונה, שבדרך-כלל היה מועמד מקובל אחד שנשיא בית-המשפט העליון ויושב-ראש הכנסת סיכמו.
עמרם מצנע: זו פעם ראשונה שבעצם היוזמה היתה של קבוצת חברי-כנסת שהציעה מועמד שבסופו של דבר הצטרף היושב-ראש והנשיא אמר שהוא לא מגיב.
יורי שטרן: אז אני אגיד לך איך זה קרה.
יורי שטרן: כשנכנסתי לתפקיד, בין הדיווחים הראשוניים והעדכונים שקיבלתי ממנהלת הוועדה חנה פריידין, היה העניין הזה שעוד מעט תסתיים כהונתו של מבקר המדינה.
יורי שטרן: באתי ליושב-ראש הכנסת, אמרתי לו שאנחנו צריכים בכנסת ליזום את זה ולמה לנו לחכות לנשיא בית-המשפט העליון, הרי זאת צריכה להיות יוזמה של חברי-הכנסת.
יורי שטרן: עכשיו לא פעלתי בזה יותר.
יורי שטרן: הציעו מועמדות של השופט לינדנשטראוס והוא היה ונשאר מועמד יחיד ואני מניח שחלק מהיושבים פה ושאני חתמנו.
יורי שטרן: השאלה אם אנחנו צריכים פה לנסות עוד איזשהו מהלך לעשות או שזה המצב ואין לנו ממה להתבייש.
רן כהן: קודם כל זה גמור.
יורי שטרן: לא, הבוקר כתוב שזה לא קובע כלום, אבל שהתנועה לאיכות השלטון ביקשה להקים ועדה למציאת המועמד.
עמרם מצנע: השאלה האם ה-15 במאי הוא בעצם תאריך סופי?
יורי שטרן: אני גם רציתי להקים ועדה כזאת, ורן כהן היה שותף שלי בהתייעצות.
יורי שטרן: רן אמר לי: "תבדוק אצל היועצת המשפטית".
יורי שטרן: הלכתי ליועצת המשפטית.
יצחק וקנין: לא, תגיד איזו ועדה רצית?
יורי שטרן: רציתי ועדת איתור בתוך הוועדה שלנו.
יורי שטרן: והיועצת המשפטית אמרה שזה מנוגד לחוק כי החוק לא קובע שום ועדות, אלא יוזמה של 10 חברי-כנסת בלבד.
יורי שטרן: אז לא הצלחתי בשלב ההוא לעשות הצעד הזה.
עמרם מצנע: לא מספיק ברור מה בעצם ההחלטה שלנו.
עמרם מצנע: האם ה-15 במאי, זהו, נקודה והוא עבר ואין מה לעשות.
יולי יואל אדלשטיין: בוועדה לביקורת המדינה זה רק מרים את היד.
רן כהן: בשביל לתת תשובה לשאלה שלך.
רן כהן: היתה פניה מיושב-ראש הכנסת להאריך את המועד.
עמרם מצנע: הוא יכול?
יורי שטרן: עד 30 במאי.
יולי יואל אדלשטיין: אני יכול לעדכן בנושא הזה כי האינפורמציה היא כמעט נכונה אבל לא במאה אחוז.
יולי יואל אדלשטיין: כלומר, היתה פניה של חברת-כנסת מסוימת במכתב ליושב-ראש הכנסת, שחשוב לציין שהתאריך על המכתב היה 15 במאי, כלומר ביום שבעצם כבר הסתיימה הגשת המועמדות, בבקשה להאריך את המועד.
יולי יואל אדלשטיין: מה שיושב-ראש הכנסת הציע לנשיאות והנשיאות הסכימה אתו שאנחנו דוחים את הבקשה הזאת.
יולי יואל אדלשטיין: יחד עם זאת, אם תהיה קבוצה של 10 חברי-כנסת שיחתמו כנדרש למועמד ראוי נוסף, יהיה יושב-ראש הכנסת מוכן לשקול איזושהי פתיחת מועד מחדש.
יולי יואל אדלשטיין: אבל מה שנאמר גם כבר כאן וגם מה שנאמר על-ידי יושב-ראש הכנסת, שכל ניסיון למנוע כאן, כמו שעושה התנועה לאיכות השלטון, למנוע כאן מצב של מועמד יחיד - זה ניסיון שנדון לכישלון כי אנשים בליגה שאנחנו רוצים לא יהיו מוכנים להסתכן בבחירה חשאית אחד מול השני או משהו כזה.
יולי יואל אדלשטיין: היו”ר יורי שטרן: אני הייתי בהתלבטות מסוימת וביקשתי את דעתכם לשמוע.
יולי יואל אדלשטיין: לא, אני רק עדכנתי מה שהיה.
יולי יואל אדלשטיין: אבל לדעתי האישית שאין מה לעשות ואין מה להתערב ואם מותר לי לומר, אני לא חתמתי למען לינדנשטראוס, גם לא ידעתי על כל ההחתמה הזאת, אבל למיטב ידיעתי ושיפוטי הוא מועמד לא פחות ראוי מכל מבקרי המדינה שהיו לפני כן.
יורי שטרן: העניין הוא האם אנחנו איכשהו פוגעים באמת בתפקידנו?
יצחק וקנין: אני חייב להזכיר פה משהו, אולי גם רן יודע.
יצחק וקנין: בקדנציה הקודמת שבחרנו גם היתה לנו בעיה עם זה.
יצחק וקנין: אני זוכר שעשינו שלושה סיבובים בהצבעות.
יצחק וקנין: כי בסיבוב הראשון לא היה רוב, הוא היה צריך לקבל איזה רוב מוחלט.
חנה פריידין: לא, כשיש מועמד יחיד לא צריך רוב מוחלט.
יצחק וקנין: אני חושב שעשינו שלושה סיבובים.
יולי יואל אדלשטיין: אני לא זוכר, אבל יש משהו במה שיצחק אומר.
יולי יואל אדלשטיין: אני חושב שהיה נדרש איזה מינימום, לא התייצבו להצבעה.
חנה פריידין: אז אולי שינו מאז את החוק.
חנה פריידין: כי היום כשיש מועמד יחיד - -
יצחק וקנין: בעקבות זה שינינו את החוק.
יצחק וקנין: כי בסיבוב הראשון לא היה לנו רוב, אני זוכר את זה.
חנה פריידין: אז אחר-כך הגבילו את זה לבחירה של נשיא.
רן כהן: אני רוצה להגיד כמה דברים.
רן כהן: אחד, אני חושב שהדאגה שלך היא מובנת, אני מזדהה איתה.
רן כהן: אני חושב שאם היינו במצב שבו היה מועמד יחיד שהיינו חשים איפה שהוא בבטן שהוא לא ראוי, היינו בצרה הרבה יותר גדולה.
רן כהן: אבל האמת שגם אתה חתום ומצנע חתום, גם אני חתום, יולי אדלשטיין הוא לא חתום.
רן כהן: זה לא משנה כל-כך, זה לא מצב שבו יש לנו איזו בעיה עם איזה מועמד שהוא ממש מדאיג אותנו מה יקרה בשבע השנים הקרובות, זה לא המצב.
יצחק וקנין: אם זה היה רוני בר-און הייתי מודאג.
עמרם מצנע: אני לא סתם חתום, נתנו לי טופס, חתמתי.
עמרם מצנע: אני מהיוזמים.
עמרם מצנע: מסתבר לי ש-10 חברי-כנסת מגישים מועמד, אני יזמתי את זה, אני מכיר אותו.
עמרם מצנע: הייתי ראש-העיר והוא היה נשיא בית-המשפט המחוזי ואני מכיר אותו ואני חושב שהוא יהיה מבקר טוב.
עמרם מצנע: הוא יהיה חזק, הוא מבין בתקשורת.
עמרם מצנע: בקיצור, אני חושב שהוא מועמד מתאים.
עמרם מצנע: יש בעיה לאורך כל השנים ממה שאני למדתי שאנשים טובים, בעלי שם, לא מוכנים לעבור התמודדות.
עמרם מצנע: ולכן כל השנים היה רק מועמד אחד.
עמרם מצנע: בעיקר אם זה שופט בית-המשפט העליון, אז מה- הוא יעמוד לאיזו בחירה?
עמרם מצנע: אני גם לא בטוח שהתוצאה הזו שאין שופט בית-משפט עליון שמוכן, היא לא איזושהי תופעה של איזשהו פידבק שקורה לנו במערכת הציבורית עם חוסר רצון של אנשים טובים להיכנס וזה סימפטום של מה שקורה לנו בשנים האחרונות.
רן כהן: אני לא מסכים עם זה.
יורי שטרן: גם הישיבה של היום, דוח מבקר המדינה יוצר דינמיקה שהיא מאוד מאוד משמעותית.
אילן ליבוביץ: אבל אתה ראית מה שהיה פה אתמול בישיבה, שאפילו התגובות של המבוקרים הן כאלה שהם לא מתייחסים.
יורי שטרן: או-קיי, אז אנחנו צריכים לחזק את זה.
אילן ליבוביץ: אז אני יכול להבין את ההתנגדות.
יורי שטרן: זה באמת מצב שהוא מסמן באמת.
עמרם מצנע: תדע לך, הולכת להיות בעיה בשירות הציבורי.
יורי שטרן: או-קיי, חברים, קודם כל תודה ואני מודה לרן ספציפית שהוא אז ביקש ממני לבדוק אצל היועצת המשפטית, כי אני חשבתי שוועדת איתור זה מה בכך.
יורי שטרן: אני רוצה להגיד עוד משהו.
יורי שטרן: אנחנו פה בדיונים נתקלים כל הזמן בכך שחוק מבקר המדינה הוא די התיישן.
יורי שטרן: זה אולי כולל גם את המרכיב הזה של תהליך הבחירה.
יורי שטרן: זאת אומרת, אני הייתי מעדיף שתהיה ועדת איתור שבאמת הכנסת תקים במסגרת הוועדה לביקורת המדינה או אצל נשיאות הכנסת.
יורי שטרן: לא יודע, שהיא זאת שתלך ותנהל משאים ומתנים ותחפש מועמדים.
יורי שטרן: זה בכל מהלך קיים.
עמרם מצנע: צריך לחשוב על זה.
יורי שטרן: אז לכן אני רוצה, אני דיברתי עם כמה מכם, אני רוצה להקים שתי מערכות סמוכות לוועדת ביקורת המדינה.
יורי שטרן: אחת בתוך ועדת המשנה לחקיקה, שתבדוק את חוק מבקר המדינה ומספר חוקים נוספים שקשורים לעניין.
יורי שטרן: והוועדה המקצועית שאנחנו במשא ומתן עם המכון לדמוקרטיה שיקים אותה ליד הוועדה ושהיא באמת תהווה לנו מסגרת מקצועית אקספרטית מומחית לנושא הזה.
יורי שטרן: אז אני אביא את זה כמובן.
יולי יואל אדלשטיין: קודם כל לגבי ועדת מומחים.
יולי יואל אדלשטיין: מניסיוני בוועדת החקיקה או ועדת חוקה, חוק ומשפט, שם זה עובד מצוין בנושא חוקה.
יולי יואל אדלשטיין: ממש כחלק בלתי נפרד מן הוועדה.
יולי יואל אדלשטיין: רעיון מבורך.
יולי יואל אדלשטיין: אבל אני מציע לך מיד גם, להתייעץ עם ועדת משנה לחקיקה שהשם לא יעורר התנגדות.
יורי שטרן: לחוק מבקר המדינה, או-קיי, תודה לחבר-הכנסת אדלשטיין.
אמנון כהן: הנושא הראשון: המועצה להסדר הימורים בספורט – הקצבות המועצה להקמת מתקני ספורט – עמוד 32 בדוח מבקר המדינה על איגודים 2001.
אמנון כהן: זה דוח מעקב; והנושא השני: בקשה לחוות דעת מבקר המדינה על חשש לניגוד עניינים בפעילות יושב-ראש המועצה להסדרים הימורים בספורט.
אמנון כהן: אם אני רואה כאן את התקשורת, כנראה הנושא חשוב, ואכן ספורט הוא נושא חשוב במדינה.
אמנון כהן: אני חושב שזה חלק מהחינוך.
אמנון כהן: יחד עם זאת אנחנו צריכים להיות מאוד רגישים, ודוח מבקר המדינה בנושא זה מתייחס לתקופה שעד סוף שנת 2000, כך שהביקורת לא היתה בתקופתו של יושב-ראש המועצה היום, האלוף במילואים יום-טוב סמיה, אבל תיקון הליקויים הוא בוודאי באחריותך, מר סמיה.
אמנון כהן: לכן, אנחנו דנים כאן קודם כול בליקויים שהיו במועצה, וביניהם: היעדר מדיניות למתן הקצבות; אי-הכנת תוכניות רב-שנתיות לפעילות הקרנות – יש שם שתי קרנות; היעדר נהלים ברורים; ליקויים בבקרה על הפרויקטים; אי-דרישת החזרים במקרים של אי-ביצוע פרויקטים; ניגוד עניינים של חלק מחברי ועדת קרן המתקנים.
אמנון כהן: אלה הליקויים בגדול, ותכף יציגו אותם מבקר המדינה או נציגו, אבל היה דיון בנושא, והייתם אמורים לתקן את הליקויים.
אמנון כהן: אם תיקנתם, נשמע את זה היום כאן.
אמנון כהן: יושב-ראש המועצה להסדר ההימורים בספורט היום הוא אדם שהשקיע את מירב שנותיו למען ביטחון עם ישראל, הוא עשה את זה בצורה יוצאת מן הכלל, ולמעשה כל הממצאים של המבקר באים לשמור על היושב ראש או על חברי הדירקטוריון, שלא ידבק בהם רבב, חס ושלום, שיהיו נקיים.
אמנון כהן: מדובר בחלוקת כסף, וצריך להיזהר מאוד, צריך שיהיו קריטריונים ברורים, בקשות מסודרות.
אמנון כהן: גם בדיון הקודם שקיימנו ביקשה הוועדה להעביר אליה וגם למבקר המדינה את הנהלים שהכנתם לגבי הבקשות, איך מתבצעים הדברים, וטרם קיבלנו את הנהלים, ולכן איננו יודעים אם הנושא תוקן או לא תוקן.
אמנון כהן: הכול היה אמור להיות מתוקן ומוסדר כבר לגבי הבקשות משנת 2002, ואם הקריטריונים כבר קיימים, נרצה שתעבירו אותם אלינו, כי לא קיבלנו אותם עד היום.
אמנון כהן: סעיף 4 בממצאי דוח המעקב של מבקר המדינה מדבר על ניגוד עניינים של חלק מחברי ועדת קרן מתקנים.
אמנון כהן: הנושא מאוד רגיש ובעייתי מבחינה זו שאנשים עובדים לפעמים בעבודות מסוימות ומכהנים כדירקטורים במועצות מסוימות, ויכול להיות ניגוד עניינים.
אמנון כהן: לכן, צריך להיזהר מאוד, ובמסגרת חוות הדעת שאנחנו מבקשים מהמבקר אנחנו מבקשים ממנו לבדוק גם את הנושא של ניגוד עניינים.
אמנון כהן: בנושא ניגוד העניינים קשה לי להתבסס רק על הכתבות בערוץ 10, אבל יחד עם זאת אנחנו רוצים לשמוע כאן איך היתה חלוקת התקציב, האם היה ניגוד עניינים.
אמנון כהן: הבנתי שהעבודה ניתנה ללא מכרז.
אמנון כהן: זה תחקיר עיתונאי, וכאמור, אני לא יכול להתבסס רק עליו, אבל נצטרך לשמוע כאן את התשובות.
אמנון כהן: נשמע עכשיו את מבקר המדינה או את נציג משרדו לגבי הדוח.
מבקר המדינה אליעזר גולדברג: אדוני היושב ראש הוועדה, חברי הוועדה, סמוך לפרסום הדוח ב-10 ביולי 2001 התקיים דיון על הדוח בוועדה.
מבקר המדינה אליעזר גולדברג: לאחר מכן גם קיבלתי דיווח מהמועצה להימורים בספורט.
מבקר המדינה אליעזר גולדברג: למשל, מצוי בפניי מסמך המדבר על קווים מנחים לעבודת קרן המתקנים.
מבקר המדינה אליעזר גולדברג: אם אינני טועה, הקווים המנחים האלה הוצאו בסוף 2002, כך שמאז הדוח תוקנו דברים.
מבקר המדינה אליעזר גולדברג: אדוני היושב, דומני שלחזור היום לדוח, זה לדבר על דברים שבחלקם כבר תוקנו.
מבקר המדינה אליעזר גולדברג: לכן, אני מציע, אם זה מקובל על אדוני, מה תוקן לאחר הישיבה שהיתה, כאמור, ביולי 2001.
אמנון כהן: מה שתוקן – תוקן.
אמנון כהן: אנחנו רוצים לדעת מה לא תוקן.
אמנון כהן: אולי יש דברים חדשים שלא קשורים בכלל לדוח, ואתם התייעלתם מיוזמתכם, וחשוב לנו מאוד לדעת את זה.
אמנון כהן: אמרתי שכאשר מדובר בכסף, בתקציב, יש תמיד בעיות וצריך להיזהר מאוד כדי שלא ידבק רבב באנשים שמשקיעים מזמנם וממרצם ושיכולים ליפול בשל דבר קטן, לא בכוונה.
אמנון כהן: לכן, צריך להיזהר מאוד.
אמנון כהן: גברתי המנכ"לית, כשתרצי להתייחס, תקבלי את רשות הדיבור.
אמנון כהן: בבקשה, יושב-ראש הטוטו, האלוף במילואים יום-טוב סמיה.
יום-טוב סמיה: יושב-ראש המועצה לעידוד וקידום הספורט בישראל.
מתן וילנאי: חשוב שלא ייכנס היבט של הימורים להשקעות בספורט.
מתן וילנאי: זה תיקון חשוב.
4400: אולי בכל זאת אומר כמה דברי פתיחה לפני שאתה מפרט, מר סמיה.
4400: ראשית, באשר לדוח הביקורת שהיה ובאשר לליקויים שתוקנו ועוד יתוקנו, מתוך היכרות של העניין הזה וגם מתוך זה שהספורט בכללו מצוי בארבעת החודשים האחרונים בידי שרת החינוך והתרבות – עכשיו היא שרת החינוך, התרבות וגם הספורט - אנחנו נוודא, גם באמצעות הנציגים שלנו במועצה, שאנחנו הולכים להגביר את מספרם שם, שהקצב של תיקון הליקויים אכן יוגבר, אם יש מקום להגביר את הקצב.
4400: שנית, באשר לבעיה הנוספת שתעלה כאן
4400: היום: חשש לכאורה של ניגוד אינטרסים, אני רק רוצה לפתוח ולומר שיושב ראש המועצה, מר יום-טוב סמיה, הסכים וגם העביר מכתב לשרת החינוך וגם אליי שבו הוא אומר שהוא מעמיד לרשות היועצת המשפטית של המשרד את כל המסמכים ואת כל מה שרק נחוץ כדי לבדוק עד היסוד את כל המהלכים שנעשו ולבדוק האם היה שם, חלילה - - -
אמנון כהן: ליועצת המשפטית של המשרד?
4400: כן, והיא נמצאת כאן.
4400: כדי לנקות את השטח, רציתי לומר שיש לנו שיתוף פעולה מלא מצד יושב-ראש המועצה.
אמנון כהן: בבקשה, מר סמיה.
יום-טוב סמיה: אדוני היושב ראש, מבקר המדינה, חברי הכנסת, גברתי המנכ"לית, עמיתים שלי למועצה, הגעתי למועצה בשלהי 2001, ואחד הספרים הראשונים שקראתי היה מן הסתם דוח מבקר המדינה שפורסם כמה חודשים קודם לכן.
יום-טוב סמיה: בהגיעי למועצה, חלפו כ-11 חודש ללא יושב-ראש, וזאת במקום מאוד מאוד רגיש, מאוד לא פשוט ומאוד מורכב.
יום-טוב סמיה: התנדבתי לשרת כיושב ראש המועצה על פי בקשה, כמעט סימולטנית, של השר לשעבר וילנאי ושל השר סילבן שלום, וחרף נדריי לא ללכת לתפקידים פוליטיים בשבע השנים הראשונות לשחרורי, שוכנעתי על ידי שני השרים הנכבדים שמדובר בתפקיד ציבורי חשוב, שאני יכול לתרום בו מיכולתי וממשקלי - ויש שם בהחלט מה לעשות - ואפילו בלי שתדבק בי, רחמנא ליצלן, תווית פוליטית כזאת או אחרת.
יום-טוב סמיה: מאחר שפנו אליי שני שרים משתי המפלגות הגדולות, הנחתי שכך הוא ונכנסתי לתפקיד אחרי לא מעט התלבטויות ולא מעט התייעצויות עם בעלי החברה ובעלי המניות של החברה הציבורית שאני עובד בה, קבוצת ברן, משום שהיה ברור שזה יבוא על חשבון שעות העבודה של הקבוצה ואף יטיל איסורים והגבלות על פעילות הקבוצה, ואני אדבר על כך יותר מאוחר.
יום-טוב סמיה: כפי שציינתי, כשיש חילופים של בעלי תפקידים ויש פער – אומנם ד"ר שוקי דקל היה ממלא מקום בתקופה הזאת, אבל תפקיד היושב ראש הוא תפקיד היושב ראש – אתה מנסה לחזור לקודמיך בתפקיד ולעשות חפיפה, ופגשתי חלק מהם, כולל אריה זייף שהיה תשע שנים בתפקיד הזה, אבל יותר מכול שימשו נר לפעילותי הממצאים והעובדות בדוח מבקר המדינה.
יום-טוב סמיה: באופן תיאורטי אדם שנכנס לתפקיד כזה צריך להתפלל שיהיה לו מין ספר כזה שמביא ממצאים של בדיקה מעמיקה שמישהו עשה שנתיים לפני שהוא הגיע לתפקיד ושהוא נר לכיוון הפעילות.
יום-טוב סמיה: ואכן דוח מבקר המדינה מהווה נר חשוב לפעילותה של המועצה בשנתיים האחרונות, וכל הליקויים שהדוח הצביע עליהם נמצאים בתהליך טיפול.
יום-טוב סמיה: רובם ככולם – הטיפול בהם כבר הסתיים, ובחלקם צריך לא רק לטפל, אלא גם להמשיך בעשייה ולשמר, כי זה לא כך שאתה מטפל וזה נגמר, ויש בהחלט הערות והארות חשובות להמשך.
יום-טוב סמיה: בחלק הראשון של המפגש הזה אנחנו נתייחס להשלמת תיקון הליקויים שהדוח עוסק בהם – עד 2001.
יום-טוב סמיה: לאחר מכן אתייחס באופן תמציתי ומרוכז לעניין של ניגוד האינטרסים כביכול.
יום-טוב סמיה: אני חייב, כבר בפתח דבריי, לתקן את הרושם שנוצר לכאורה.
יום-טוב סמיה: לצערי הרב, גם הכשילו את מרב הדוברים והאנשים – ואפילו את כבוד היושב ראש – באמירות האלה.
יום-טוב סמיה: קבוצת הבת של חברת ברן זכתה בפרויקט בדאליית אל-כרמל במכרז תקין ומלא, שהשתתפו בו 9 חברות הנדסה בארץ.
יום-טוב סמיה: אם כן, קודם בעניין של מכרז או ללא-מכרז, חשוב שנבין היטב שהיה מכרז תקין ובדוק, שהתחרו בו 9 חברות, ואם מתחרות 9 חברות תשתיות בארץ, לית מאן דפליג שאין זה הגיוני שייפקד מקומה של קבוצת ברן, משום שקבוצת ברן היא קבוצת התשתיות והפרויקטים הגדולה ביותר בישראל.
יום-טוב סמיה: המקום השני הוא שליש מגודלה של קבוצת ברן.
יום-טוב סמיה: זה קודם כול כדי לתקן את האמירה שזה היה ללא מכרז, משום שזה מאוד מאוד בלט.
אמנון כהן: ברשותך, אמרתי שאני מסתמך על הכתבה בערוץ 10 ואמרתי שקשה לי להסתמך רק על הכתבה, ולכן אני פונה אליך.
אמנון כהן: לא הוטעיתי.
אמנון כהן: אמרתי דברים כפי שנאמרו שם: בחירה ללא מכרז של חברה המנהלת את הפרויקט בדאליית אל-כרמל.
אמנון כהן: אם אתה אומר שהיה מכרז, מקובל עליי.